[{"text_idx": "#000001", "text": "Harjumaa aktiivsed elanikud arutasid, kuidas oma ku\u0308la ha\u0308a\u0308lt kuuldavamaks teha."}, {"text_idx": "#000003", "text": "Kodanikupa\u0308eval, 26. novembril kogunes ku\u0308lamajja paarku\u0308mmend inimest: ku\u0308lavanemad, ku\u0308laseltside liikmed, aga ka teised ku\u0308laelu edendamisest huvitatud. Laual auras kohv ning Kiviloo mo\u0303isahoone jahedusest hoolimata tekkis laudkondades elav arutelu.\nO\u0303htu jutujuht oli Tanel Talve, kes edendab ku\u0308laelu Anija vallas Voose ku\u0308las."}, {"text_idx": "#000004", "text": "To\u0308o\u0308toa korraldaja, Kodukant Harjumaa juhatuse liige Anneli Kana u\u0308tles avaso\u0303nas, et ku\u0308laliikumine on oluline: \u201eKu\u0308lad ja\u0308a\u0308vad alles ka siis, kui toimub haldusreform. Meie u\u0308lesanne on ku\u0308lasid a\u0308ratada ja a\u0308rgitada, et nende ha\u0308a\u0308l jo\u0303uaks kohalikku omavalitsusse. Aktiivsus on vajalik, et saada projektidele toetust. Igau\u0308ks saab panustada, et elu maal oleks elamist va\u0308a\u0308rt.\u201c"}, {"text_idx": "#000006", "text": "SA Harju Ettevo\u0303tlus- ja Arenduskeskuse juht Demis Voss tutvustas erinevaid rahastamisviise: \u201eOn tegevustoetus, projektitoetus, aga ka avalike teenuste delegeerimine kodanikuu\u0308hendustele. Ku\u0308la esindaja on ku\u0308ll ku\u0308lavanem, kuid tema ko\u0303rvale on vaja ku\u0308laseltsi. Juriidiline isik saab lihtsamalt toetust ning raamatupidamine on korras.\u201c"}, {"text_idx": "#000009", "text": "To\u0308o\u0308toa teine pool oli praktiline: kolmel laual olid plakatid aruteluteemadega. Iga laua juures oli osalejatel aega 20 minutit, et oma mo\u0303tted la\u0308bi arutada, plakatile kirja panna ning teise teema juurde liikuda."}, {"text_idx": "#000010", "text": "Teemal \u201eKuidas olla aktiivsem ku\u0308laelanik\u201c, nimetasid osalejad, et kodust peab va\u0308lja tulema, ma\u0308rkama ja tunnustama, abistama endast no\u0303rgemaid, olema patrioot, kasutama teiste ku\u0308la\u00adelanike tooteid, ettevo\u0303tjad vo\u0303iksid panna oma ku\u0308la rahva to\u0308o\u0308le.\u201c"}, {"text_idx": "#000011", "text": "Ku\u0308laseltside teemal pandi kirja: kui on ku\u0308laselts, saab ku\u0308la pakkuda ise oma rahvale teenuseid. Ku\u0308lavanem on u\u0308ldine esindaja ka siis, kui ku\u0308las on mitu seltsi. Ku\u0308laelanikud peavad omavahel kokku leppima, mida neil on ko\u0303ige rohkem vaja. U\u0308hi\u00adsel ha\u0308a\u0308lel on suurem jo\u0303ud ning soovitu saadakse kiiremini. Ku\u0308laselts pole kinnine klubi, sinna peab kaasama uusi liikmeid. Ku\u0308laelanikke peab motiveerima u\u0308hisu\u0308ritustel osalema."}, {"text_idx": "#000012", "text": "Ku\u0308simusele, mida kohalik omavalitsus saaks ku\u0308lade jaoks a\u0308ra teha, vastati: innustada ja pakkuda kvaliteetseid teenuseid. Kaasata ku\u0308laesindust valitsemisse, teavitada ehituslubade va\u0308ljastamisest. Toetada ku\u0308lavanemate esinduskulusid, osaleda ku\u0308lakoosolekutel, korraldada va\u0308ljaso\u0303iduistungeid, pakkuda ku\u0308laseltsidele tasuta esmast juriidilist abi. U\u0308heskoos leiti, et suhtlemine on ko\u0303ige alus ning omavalitsuse uksed peaks vallaesindajatele olema alati avatud."}, {"text_idx": "#000013", "text": "To\u0308o\u0308toas osalenud Kiviloo ku\u0308lavanem Eve-Liis Remmelgas u\u0308tles, et enamik to\u0303desid oli juba varem teada, kuid neid oli hea u\u0308le korrata: \u201eKiviloo kohta kehtib ilmselt, et kui peaksid siit kunagi lahkuma, siis tule tagasi. Seda to\u0303de peab o\u0303petama oma lastele. Ka sellest on kasu, kui vo\u0303etakse pere ja naaber kaasa, tullakse kodust va\u0308lja ning osaletakse ku\u0308la toimetamistes.\u201c"}, {"text_idx": "#000014", "text": "Ku\u0308lavanem kiitis, et rahvast oli erinevatest valdadest: \u201eTeema oli pa\u0308evakohane, to\u0308o\u0308toas vilgas arutelu. Tanel Talve huumorisoon aitas aruteludele kaasa.\u201c"}, {"text_idx": "#000015", "text": "Kiviloo to\u0308o\u0308tuba oli u\u0308ks osa u\u0308le-eestilisest vabakonna u\u0308hisna\u0308dalast, mida toetas KOP. Anneli Kana ra\u0308a\u0308kis, et Kiviloo valiti toimumiskohaks, sest ku\u0308lavanem Eve-Liis Remmelgas on Kodukant Harjumaa juhatuse liige: \u201eKui projekti tegevusi arutasime, pakkus ta selle koha va\u0308lja. Ku\u0308laliikumine Kodukant toetab ja propageerib oma tegevustes ku\u0308laseltse ja ku\u0308lamaju, seeto\u0303ttu valime kokkusaamise kohtadeks just ku\u0308lamajad. Kodukant Harjumaa juhatus ka\u0308ib oma koosolekuid pidamas erinevates ku\u0308lamajades. La\u0308a\u0308ne-Harju poolel oli teise to\u0308o\u0308toa toimumiskoht A\u0308a\u0308sma\u0308e.\u201c"}]